ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «04» сентябры		№ 119			       Москва шаары

«Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин өз ара аракеттенүүсүнүн, аймакташтыруу жана компартментализация жүргүзүүнүн тартиби жөнүндө» Евразия экономикалык комиссиясынын Кеңешинин чечиминин долбоору тууралуу

1. «Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин өз ара аракеттенүүсүнүн, аймакташтыруу жана компартментализация жүргүзүүнүн тартиби жөнүндө» Евразия экономикалык комиссиясынын Кеңешинин чечиминин долбоору (тиркелет) жактырылсын жана ал Евразия экономикалык комиссиясынын Кеңешине кароо үчүн берилсин. 
2. Ушул тескеме Евразия экономикалык бирликтин расмий сайтына жарыяланган датадан тартып 10 күн өткөндөн кийин күчүнө кирет.
	
Евразия экономикалык комиссиясынын 
Коллегиясынын төрагасы 							Т.Саркисян

ЕВРАЗИЯ ЭКОНОМИКАЛЫК  КОМИССИЯСЫ
КЕҢЕШ


ЧЕЧИМ


20     –жылдын  «     » 			№ 						шаары

Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин өз ара аракеттенүүсүнүн, аймакташтыруу жана компартментализация жүргүзүүнүн тартиби жөнүндө

2014-жылдын 29-майындагы Евразия экономикалык бирлиги жөнүндө келишимдин 58-беренесинин 3-пунктунун экинчи абзацына жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 54-пунктуна ылайык Евразия экономикалык комиссиясынын Кеңеши чечти:
1. Тиркелген Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин өз ара аракеттенүүсүнүн, аймакташтыруу жана компартментализация жүргүзүүнүн тартиби бекитилсин.
2. Ушул Чечим расмий жарыяланган датадан тартып 30 календарлык күн өткөндөн кийин күчүнө кирет.
Ушул Чечим менен бекитилген Тартиптин 41-пунктунун экинчи жана үчүнчү абзацтары компартментализациялоо жүргүзүү максатында ветеринардык контролго (көзөмөлгө) тийиш объектилердин биологиялык коопсуздугун башкаруу системасын баалоонун бирдиктүү критерийлерин бекитүү жөнүндө Евразия экономикалык комиссиясынын Кеңешинин чечими күчүнө кирген күндөн тартып күчүнө кирет.

Евразия экономикалык комиссиясынын Кеңешинин мүчөлөрү:

Армения                 Беларусь                       Казакстан               Кыргыз                     Россия
Республикасынан   Республикасынан   Республикасынан   Республикасынан   Федерациясынан




В.Габриелян             В.Матюшевский              А.Мамин                Т.Абдыгулов                И.Шувалов
БЕКИТИЛДИ

Евразия экономикалык 
комиссиясынын Кеңешинин 
20   -жылдын
№ чечими менен 

Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин 
өз ара аракеттенүүсүнүн, аймакташтыруу жана 
компартментализация жүргүзүүнүн 
ТАРТИБИ

I. Жалпы жоболор

1. Ушул Тартип 2014-жылдын 29-майындагы Евразия экономикалык бирлиги жөнүндө келишимдин (мындан ары – Келишим) 58-беренесинин 
3-пунктуна ылайык иштелип чыкты жана жаныбарлардын өзгөчө кооптуу, карантиндик жана зооноздук ооруларын (мындан ары – оорулар) алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин (мындан ары ылайыгына жараша – мүчө мамлекеттер, Бирлик) өз ара аракеттенүү эрежелерин, ошондой эле аймакташтыруу жана компартментализация жүргүзүү эрежелерин аныктайт.
2. Мүчө мамлекеттер оорунун очокторунун пайда болуусун эскертүү, оору козгогучтардын жана (же) ветеринардык-санитардык жактан кооптуу ветеринардык контролго (көзөмөлгө) алынуучу товарлардын алып келинишинен жана жайылтылышынан Бирликтин бажы аймагын коргоону камсыз кылуу максатында алдын алуу, диагностикалоо, локализациялоо жана жоюуда өз ара аракеттенүүнү жүзөгө ашырышат, ошондой эле ушул Тартипке ылайык ооруларды алдын алуу жана (же) үчүнчү мамлекеттер менен мүчө мамлекеттердин ортосундагы сооданы жүзөгө ашыруу максатында белгилүү бир зоосанитардык статуска ээ жаныбарлардын субпопуляциясын аныктоо үчүн аймакташууну жана компартментализацияны жүргүзөт. 
3.  Оорулардын очокторун алдын алуу, диагностикалоо, локализациялоо жана жоюуда мүчө мамлекеттердин өз ара аракеттенүүсү № 1 тиркемеге ылайык тизмектеги ооруларга карата жүзөгө ашырылат. 
4. Евразия экономикалык комиссиясы (мындан ары – Комиссия) оорунун очокторун алдын алуу, диагностикалоо, локализациялоо жана жоюу маселелери боюнча ветеринария тармагындагы мүчө мамлекеттердин ыйгарым укуктуу органдарынын (мындан ары – ыйгарым укуктуу органдар) өз ара аракеттенүүсүн координациялоону жүзөгө ашырат. 

II. Аныктамалар

5. Ушул Тартиптин максаттары үчүн төмөнкүлөрдү билдирген түшүнүктөр колдонулат:
«бейпил компартмент» – аталган оору боюнча бейпил компартамент статусун таануу максатында Эл аралык эпизоотиялык бюронун Кургактагы жаныбарлардын ден соолугу кодексинде жана Суу жаныбарларынын ден соолугу кодексинде белгиленген талаптарга ылайык конкреттүү оорунун козгогучунун жоктугу далилденген компартамент;
«бейпил аймак» – Эл аралык эпизоотиялык бюронун Кургактагы жаныбарлардын ден соолугу кодексинде жана Суу жаныбарларынын ден соолугу кодексинде белгиленген, ал эми алар жок болгон учурда – Бирликтин укугуна кирген актыга, мүчө мамлекеттин мыйзамдарына ылайык жаныбарлардын бейпил зоосанитардык субпопуляция статусун таануу шарты сакталган учурда оорунун жоктугу далилденген аймак;  
«буфердик (коргоо) чөлкөм» – оорунун козгогучун алып кирүүгө жол бербөө максатында ветеринардык-санитардык иш-чараларды жүргүзүү жолу аркылуу бейпил аймакта же статусу аныкталбаган аймакта жаныбарлардын зоосанитардык субпопуляция статусун коргоо үчүн белгиленүүчү чөлкөм;
«жаныбарлардын сезгич түрлөрү» – организминде жугуштуу оорунун козгогучтары көбөйүүсү мүмкүн болгон биологиялык түргө кирген жаныбарлар. Оору жугуунун жана андан кийин организмде жугуштуу оорунун козгогучунун көбөйүүсүнүн натыйжасында мындай жаныбарлар аталган оорунун бардык баскычынын клиникалык белгилерин пайда кылышы же оорунун клиникалык белгилерине ээ болбошу мүмкүн жана оорунун козгогучун жашыруун алып жүрүүчүсү болуп саналышы мүмкүн.
«диагностика» – клиникалык, лабораториялык-диагностикалык, эпизоотологиялык, патологоанатомиялык комплекстин жана башка маалыматтардын негизинде жаныбарлардын ооруларынын диагнозун аныктоо жол-жобосу;
«жаныбарларды диспансеризациялоо» – оорулардыалгачкы клникалык жана клиникалык  белгилерин өз убагында аныктоого, ооруларды алдын алууга жана ылаңдуу жаныбарларды дарылоого багытталган ветеринардык диагностикалык жана дарылоо-алдын алуу системасы; 
«чөлкөм» – оорунун келип чыгуу очогунун айланасында тез таралуусуна байланыштуу же аталган аймакты жугуштуу оорулардын пайда болуусунан коргоо үчүн уюштурулуучу эпизоотияга каршы иш-чаралар жүргүзүлгөн мүчө мамлекеттердин аймактарынын административдик же табигий чек аралар менен чектелген бир бөлүгү;
«зоосанитардык статус» – Эл аралык эпизоотиялык бюронун Кургактагы жаныбарлардын ден соолугу кодекси жана Суу жаныбарларынын ден соолугу кодекси менен белгиленген критерийлерге ылайык аныкталган кайсы-бир оору боюнча ветеринардык контролго (көзөмөлгө) алынуучуу жаныбарлардын субпопуляциясынын, аймактардын жана (же) объектилердин абалы;
«карантин» – эпизоотиялык очокту жоюу жана оорунун жайылышына жол бербөө максатында эпизоотиялык очок белгиленген аймактын жана бейпил эпизоотиялык абалдагы аймактын ортосундагы ветеринардык контролго (көзөмөлгө) алынган товарларды ташууну (алып өтүүнү) токтото турууга жана чарбалык байланыштарды чектөөгө жана токтотууга багытталган ветеринардык-санитардык, уюштуруучу-чарбалык иш-чаралардын жана административдик чаралардын системасын караган укуктук режим;
«карантиндик чөлкөм» – географиялык чектери эпизоотиялык кырдаалдар жана изилдөөлөрдүн натыйжасын эске алуу менен аныкталган жана чектеринде оорунун таркалышынын алдын алуу боюнча иш-чаралар кабыл алынган ветеринардык контролго (көзөмөлгө) алынуучу бир же бир нече жугуштуу оорулар орун алган же орун алуусунан шек саналган чектелген аймак;
«компартмент» – соода кылуу максатында бир же бир нече ооруга карата ветеринардык контроль (көзөмөл), оорунун алдын алуу чаралары көрүлгөн белгилүү бир зоосанитардык статуска ээ бирдиктүү биологиялык коопсуздук түзүмү бар бир же бир нече мал чарбаларынын жаныбарларынын субпопуляциясы. Мүчө мамлекеттердин мыйзамына ылайык, аймагында жаныбар өндүрүмдөрүнүн жугушсуздугу кепилденген технологиялык баскычтардан өткөн жаныбар продукциялары сакталган же кайра иштеп чыгарылган объектилерден тышкары, аймагында аталган мал чарбаларында кармалган жаныбарларды союу, мындай жаныбарлардан алынган продукцияларды кайра иштеп чыгуу жана сактоо жүзөгө ашырылган объекттер компартаментке кириши мүмкүн;
«компартментализация» – компартментти аныктоо үчүн ыйгарым укуктуу органдар ишке ашырган жол-жоболор;
«ооруну жоюу» – козгогучун эпизоотиялык чынжырдын ар түркүн звеносуна таасир этүү аркылуу оорунун козгогучун жоюу жолу менен оорунун келип чыгуу очогун жоюу;
«ооруну локализациялоо» – ветеринардык-санитардык, уюштуруу-чарбачыл иш-чаралардын жана административдик чаралардын комплексин колдонуу жолу менен оорунун андан ары жайылуусун чектөө;
«чектөө» – оорунун жайылышына жол бербөө жана бейпил эпизоотиялык абалга жетүү максатында эпизоотиялык очок аныкталган аймакта чарбалык ишмердикти жарым-жартылай чектөөгө жана ветеринардык контролго (көзөмөлгө) тийиштүү  товарларды ташууну (орун которуштуруу) токтото турууга багытталган ветеринардык-санитардык, уюштуруу-чарбалык иш-чараларды жана административдик чаралар системасын караган укуктук режим;
«биологиялык коопсуздукту камсыздоо планы» – Эл аралык эпизоотиялык бюронун Кургактагы жаныбарлардын ден соолугу кодекси жана Суу жаныбарларынын ден соолугу кодексинин сунуштамаларына ылайык, ооруга байланыштуу тобокелдиктерди азайтуу максатында кабыл алынган же пландаштырылган ветеринардык-санитардык чараларды караган жана аймакта, чөлкөмдө же компартаментте оорунун жайылышына же тыштан кирүүсүн аныктоого багытталган иш-чаралардын комплекси;
«ооруну алдын алуу» – жугуштуу оорулардын жана алардын козгогучтарынын, анын ичинде адамдар жана жаныбарлар үчүн орток оорулардын козгогучтарынын пайда болуусун жана тыштан кирүүсүнүн алдын алууга багытталган атайын ветеринардык-санитардык, уюштуруу-чарбалык жана административдик чаралардын комплекси;
«аймак» – аларга карата ветеринардык-санитардык контроль (көзөмөл), ооруну алдын алуу, жоюу жана ветеринардык контролго (көзөмөлгө) тийиштүү объектилердин биологиялык коомсуздугун камсыз кылуу боюнча чаралар кабыл алынган жугуштуу оору боюнча жаныбарлардын субпопуляциясы белгилүү бир зоосанитардык статуска ээ болгон административдик чек аралары чектелген мүчө мамлекеттин аймагынын бөлүгү;
«аймакташтыруу» – жугуштуу оору боюнча мамлекеттин же анын административдик-аймактык бирдигинин статусун аныктоо процесси (республика, облус, край, жер, графстволук, штат, провинция, район ж.б.);
«жаныбарлардын субпопуляциясы» – анын зоосанитардык статусун эске алуу менен аймакташтыруунун жана (же) компартаментализациялоонун негизинде аныкталган белгилүү бир мүчө мамлекеттин аймагын жердеген же кармалып турган жаныбарлардын белгилүү бир түрүнүн көбөйүшү;
«транс чек аралык оорулар» – аймагында эпизоотиялык очок болушу мүмкүн болгон мүчө мамлекеттин мамлекеттик чек арасынан тышкары тез жайылуусу менен мүнөздөлгөн оорулар;
«эмердженттик оорулар» – мурда белгисиз болгон оору козгогучтары же мурда белгилүү болгон козгогучтун жаңы түрү патогендүүлүк же иммунобиологиялык өзгөчөлүктөр менен айырмаланган (штамм, түр ж.б.) жаңы түрү аркылуу жаралган кайра пайда болгон оорулар;
«эпизоотиялык очок» – оору козгогучунун булагы, жугуу фактору жана жаныбарлардын сезгич түрлөрү жайгашуучу чектелген аймак же имарат;
«эпизоотиялык чөлкөмдөштүрүү» – башкысы географиялык критерийлердин негизинде аныкталуучу белгилүү бир зоосанитардык статуска ээ жаныбарлардын субпопуляциясын мүчө мамлекеттердин аймактарында аныктоо максатында ыйгарым укуктуу органдар тарабынан жүзөгө ашырылуучу жол-жоболор;
«эпизоотологиялык мониторинг» – ветеринардык-санитардык иш-чаралардын натыйжалуулугун талдоо, ошондой эле белгилүү бир аймактардын эпизоотиялык абалын баалоо жана божомолдоо максатында оору козгогучтарынын жайылуусу жана аларды статистикалык кайра иштеп чыгуу тууралуу маалыматтарды чогултуу системасы;
«эпизоотологиялык изилдөөлөр» –ооруларды алдын алуу, локализациялоо жана жоюу боюнча ыйгарым укуктуу органдардын сунуштарын даярдоо максатында инфекциянын булагын, факторлорун жана оору козгогучтарын өткөрүү жолдорун, ошондой эле оорулардын пайда болуусуна, тыштан кирүүсүнө жана жайылуусуна өбөлгө түзгөн шарттарды аныктоого багытталган иш-чаралардын комплекси. 
6. Ушул Тартипте колдонулган башка түшүнүктөр Келишимде, башка эл аралык келишимдерде, анын ичинде Бажы бирлиги жана Бирдиктүү экономикалык мейкиндиктин алкагында түзүлгөн келишимдерде, жана Бирликтин укугуна кирген актыларда, Эл аралык эпизоотиялык бюронун Кургактагы жаныбарлардын ден соолугу кодекси менен Суу жаныбарларынын ден соолугу кодексинде (мындан ары – ЭЭБ кодекстери) аныкталган маанилерде колдонулат.

III. Ооруну алдын алууда мүчө мамлекеттердин өз ара аракеттенүүсү

7. Бирликтин бажы аймагындагы ооруларды алдын алуу ЭЭБдин кодекстеринин сунуштарын, Бирликтин укугуна кирген актыларды жана мүчө мамлекеттердин мыйзамдарын эске алуу менен ветеринардык-санитардык иш-чараларды ишке ашырууну өзүнө камтыйт, анын ичинде:
а) жаныбарларды диспансерлештирүүнү;
б) жаныбарлардын ылаңдоосуна жол бербөө үчүн алдын алуу, дарылоо жана башка дары каражаттарын колдонууну; 
в) алдын алуу иш-чараларынын натыйжалуулугун жана сапатын баалоону жүргүзүүнү;
г) ооруну алдын алуу боюнча башка иш-чараларды жүргүзүүнү. 
8. Ооруну алдын алуу боюнча иш-чараларды пландоо, уюштуруу жана жүргүзүү, ошондой эле аларды каржылоо мүчө мамлекеттердин мыйзамдарына ылайык ишке ашырылат.
9. Оорунун алдын алуу боюнча мүчө мамлекеттердин өз ара аракеттенүүсү төмөнкү формаларда ишке ашуусу мүмкүн:
а) ооруну алдын алуу боюнча иш-чаралардын биргелешкен программаларын жана пландарын иштеп чыгуу жана ишке ашыруу;
б) ооруну алдын алуунун жалпы принциптерин жана эрежелерин иштеп чыгуу жана колдонуу;
в)  ооруларды контролдоо (көзөмөлдөө) боюнча мүчө мамлекеттердин программаларын (пландарды) иштеп чыгуу жана ишке ашыруу тууралуу өз ара маалымат алышуу; 
г)  ветеринардык-санитардык жактан кооптуу жаныбарларды жана жаныбар продукцияларын идентификациялоо, каттоо жана байкоо жүргүзүүгө карата мүчө мамлекеттердин макулдашылган ыкмаларын ишке ашыруу;
д) оору козгогучтарынын жайылуу тобокелчилиги менен байланышкан оору очокторунун пайда болуусу, анын ичинде мүчө мамлекеттердин чек ара аймактарында ветеринардык контролго (көзөмөлгө) алынуучу товарларды аныктоо жөнүндө өз ара маалымат алышуу;  
е) оорулардын эпизоотологиялык мониторингинин жыйынтыктары жөнүндө өз ара маалымат алышуу;
ж) транс чек аралык ооруларды вакциналык алдын алуу боюнча мүчө мамлекеттердин программаларын макулдашуу;
з) оорулардын алдын алуу чөйрөсүндөгү биргелешкен илимий-изилдөө иштерин жүргүзүүнү уюштуруу жана жүргүзүү;
и) оорунун алдын алуу тармагында илимий-практикалык конференцияларды, консультацияларды, жыйындарды, семинарларды жана башка иш-чараларды жүргүзүү.
10. Ыйгарым укуктуу органдар оору козгогучтарды жана (же) ветеринардык-санитардык жактан кооптуу ветеринардык контролго (көзөмөлгө) алынуучу товарларды Бирликтин бажы аймагында пайда болуусуна, тыштан кирүүсүнө жана жайылуусуна жол бербөөгө багытталган чараларды кабыл алышат.
11. Ыйгарым укуктуу органдар токтоосуз түрдө, бирок 48 сааттан кечиктирбестен, жугуштуу оорулардын тыштан кирүү жана жайылуу коркунучун пайда кылган жаныбарлардын жана (же) жаныбар продукцияларынын анукталгандыгы тууралуу бири-бирине маалымдашат.

IV. Диагностиканы жүргүзүүдө мүчө мамлекеттердин өз ара аракеттенүүсү

12. Диагностика мүчө мамлекеттердин мыйзамдарында белгиленген тартипте бекитилген жана Диагностикалык тесттер жана вакциналар боюнча эл аралык эпизоотиялык бюронун Жетекчилиги тарабынан каралган сунушталган жана альтернативдүү диагностикалык тесттерди (методдорду) эске алуу менен колдонулган лабораториялык-диагностикалык методикаларга ылайык жүзөгө ашырылат.
13. Диагностика жүргүзүүдө мүчө мамлекеттердин өз ара аракеттенүүсү төмөнкү формаларда жүзөгө ашырылышы мүмкүн:
а) ветеринардык контролду (көзөмөлдү) ишке ашырууда лабораториялык изилдөөлөрдү жүргүзүүнүн эрежелерин жана методологиясын Бирликтин укугуна кирген актылар, ЭЭБдин кодекстерине ылайык, ал эми алар жок болгон учурда мүчө мамлекеттердин мыйзамдарына ылайык колдонуу;
б) мүчө мамлекеттердин ветеринардык лабораторияларынын (борборлор) адистеринин квалификациясын жогорулатуу, даярдоо жана кайра даярдоо боюнча программаларды (пландарды) даярдоо.
14. Ушул Тартиптин № 1 тиркемесиндеги тизмеде көрсөтүлгөн оорулар мүчө мамлекеттердин аймактарында табылган жана жайылган учурда токтоосуз түрдө, бирок диагноз расмий аныкталгандан кийин 48 сааттан кечиктирилбестен, бир мүчө мамлекеттин ыйгарым органы башка мүчө мамлекеттердин ыйгарым укуктуу органдарына жана Комиссияга эпизоотиялык очоктун табылгандыгы тууралуу, ошондой эле кабыл алынганы жаткан чаралар тууралуу электрондук түрдө № 2 тиркемеге ылайык формада маалымдайт.
Бир мүчө мамлекеттин ыйгарым укуктуу органы башка мүчө мамлекеттердин ыйгарым укуктуу органдарынан эпизоотологиялык мониторингдин жыйынтыктары тууралуу маалыматты сурай алат. Ыйгарым укуктуу органдар маалыматты берүүнүн жолдорун жана берилген маалыматтын мазмунун өз ара макулдашышат.

V. Ооруну локализациялоодо жана жоюуда мүчө мамлекеттердин өз ара аракеттенүүсү

15. Оорулар табылган учурда алардын эпизоотиялык очогун локализациялоо максатында карантин жана (же) оорунун эпизоотиялык өзгөчөлүктөрүн эске алуу менен чектөөлөр киргизилет, ыйгарым укуктуу органдар мүчө мамлекеттердин мыйзамдарына ылайык эпизоотиялык борборду локализациялоо боюнча иш-чаралардын мүнөзүн жана көлөмүн, ошондой эле ооруну жоюу үчүн зарыл каражаттарды аныктайт.
16. Ооруну локализациялоо жана жоюу боюнча иш-чаралар мүчө мамлекеттердин мыйзамдарына жана ушул Тартипке ылайык жүргүзүлөт.
17.  Мүчө мамлекеттердин биринде оору табылганы тууралуу маалыматты алган учурда мүчө мамлекеттер :
а) Евразия экономикалык комиссиясынын 2016-жылдын 16-майындагы №149 чечими менен бекитилген Убактылуу санитардык, ветеринардык-санитардык жана фитосанитардык чараларды киргизүүдө Евразия экономикалык бирлигинин мүчө мамлекеттеринин ыйгарым укуктуу органдарынын өз ара аракеттенүү тартибинин (мындан ары – Ыйгарым укуктуу органдардын өз ара аракеттенүү тартиби) II бөлүмүнүн жоболорун эске алуу менен Келишимге жана мүчө мамлекеттердин мыйзамдарына ылайык убактылуу ветеринардык (ветеринардык-санитардык) чараларды  иштеп чыгышат жана ишке киргизишет.
б) Ыйгарым укуктуу органдардын өз ара аракеттенүү тартибинин II бөлүмүндөгү жоболорду эске алуу менен Келишимге жана мүчө мамлекеттердин мыйзамдарына ылайык убактылуу киргизилген ветеринардык (ветеринардык-санитардык) чараларды жокко чыгаруу боюнча чечимдерди кабыл алышат.
18. Убактылуу ветеринардык (ветеринардык-санитардык) чаралардын киргизилгени тууралуу мүчө мамлекеттердин өз ара маалымат алышуусу Ыйгарым укуктуу органдардын өз ара аракеттенүү тартибинин II бөлүмүнө ылайык ишке ашырылат
19. Мүчө мамлекеттердин ооруну локализациялоо жана жоюудагы өз ара аракеттенүүсү төмөнкү формаларда ишке ашырылышы мүмкүн:
а) ооруну локализациялоо жана жоюу боюнча жалпы принциптерди жана эрежелерди иштеп чыгуу жана аны колдонуу;
б) мүчө мамлекеттердин аймагынын биринде оорунун табылганы жана жайылуусу тууралуу, ошондой эле аны жоюу боюнча убактылуу ветеринардык (ветеринардык-санитардык) чаралардын киргизилгени жөнүндө өз ара маалымат алышуу;
в) оору пайда болгон аймактагы мүчө мамлекеттин ыйгарым укуктуу органдарынын чакыруусу боюнча биргелешкен эпизоотологиялык изилдөөлөрдү жүргүзүү;
г) ооруну локализациялоо жана жоюу боюнча биргелешкен иш-чаралардын программаларын жана пландарын иштеп чыгуу жана ишке ашыруу;
д) ооруну локализациялоо жана жоюу боюнча биргелешкен программаларды же пландарды аткаруунун жүрүшүнө көзөмөлдү ишке ашыруу;
е) ооруну локализациялоо жана жоюу бюнча биргелешкен илимий-изилдөө иштерин уюштуруу жана жүргүзүү; 
ж) ооруну локализациялоо жана жоюу боюнча мүчө мамлекеттердин ветеринардык адистерин стажировкадан өткөрүү, окутуучу курстарды, семинарларды жана квалификациясын жогорулатуучу практикалык тренингдерди биргелешип өткөрүү; 
20. Эпизоотологиялык иликтөө төмөнкүлөргө карата жүргүзүлөт: 
а)  ветеринардык контролго (көзөмөлгө) алынган объектте оорунун бар экендигине шек жаралганга чейин же оору тууралуу кабар келгенге чейин бар экендиги болжолдонгон ооруга;
б) ветеринардык контролго (көзөмөлгө) жана аймагында оорунун бар экендигине шек жараткан объекттерди идентификациялоого жаткан объектте оору козгогучунун мүмкүн болгон булагына; 
в)  башка сезгич жаныбарлардын түрлөрүнүн мүмкүн болгон оору жуктуруу даражасына; 
г) ветеринардык контролго (көзөмөлгө) алынган объектке же анын чегинен тышкары оору козгогучту жеткирүүгө жөндөмдүү жаныбарларды, адамдарды, транспорт каражаттарын, ветеринардык контролго (көзөмөлгө) алынуучу товарларды, тоюттарды жана жабдууларга ташууга;  
д) оору козгогучунун пайда болушуна, алып келүүгө жана жайылтууга өбөлгө түзүүчү башка тобокелчиликтерге.
21. Эпизоотологиялык иликтөөдө ыйгарым укуктуу органдар оорунун диагнозун такташат, оорунун козгогучунун келип кирүү жолдорун аныкташат, анын жаныбарлар арасында жайылышына түрткү берген факторлорду, ошондой эле ушул Тартиптин 31-пунктунда каралган чек ара чөлкөмдөрүн аныкташат. 
22. Бир мүчө мамлекеттин ыйгарым укуктуу органы эпизоотологиялык иликтөөнүн алдын ала иштелген жыйынтыктарынын негизинде мүмкүн болушунча кыска мөөнөттө алар тууралуу башка мүчө мамлекеттердин ыйгарым укуктуу органдарына маалымдайт.
23. Аймагында оору пайда болгон мүчө мамлекеттин ыйгарым укуктуу органдын чакыруусу менен, ошондой эле өз ара келишүүлөр боюнча ыйгарым укуктуу органдар биргелешкен эпизоотологиялык иликтөөлөрдү жүргүзө алышат.

VI. Аймакташтырууну жүргүзүү тартиби 

24. Аймакташтыруу ЭЭБ кодекстеринин сунуштамаларына, мүчө мамлекеттердин мыйзамдарына жана ушул Тартипке ылайык эпизоотиялык аймакташтыруудагы маалыматтарды эске алуу менен жүргүзүлөт.
25. Аймакташтырууну жүргүзүү жөнүндө чечим мүчө мамлекеттердин мыйзамдары менен ыйгарым укук берилген орган тарабынан кабыл алынат.
26. Аймакташтыруу ар бир жугуштуу оору боюнча компартментализациялоо маалыматтарын эске алуу же албоо менен өз алдынча жүргүзүлөт. 
27. Аймактын статусу анын аймагында жугуштуу оору козгогучунун болгондугу боюнча, аймакта жугуштуу ооруга каршы вакцинациянын жүргүзүлүшү боюнча, ошондой эле оору козгогучунун кирүү тобокелчилигинин деңгээли боюнча аймактын мүнөздөмөсүн өзүндө көрсөтөт.
28. Аймактын статусун аныктоо бир эле мезгилде бул аймактын чек арасын белгилөө аркылуу ишке ашырылат. 
29. Аймактын статусун аныктоо ЭЭБдин кодекстеринин сунуштамаларына, мүчө мамлекеттердин мыйзамдарына жана ушул Тартипке ылайык ишке ашырылат. 
30. Бейпил аймактын жана (же) статусу аныкталбаган аймактын территориясында буфердик (коргоо) чөлкөм орнотулушу мүмкүн. Аймакта буфердик чөлкөмдүн бар экендиги анын статусуна таасирин тийгизбейт.
31. Бейпил аймактын же статусу аныкталбаган аймактын территориясында эпизоотиялык очок пайда болгон учурда төмөнкү чөлкөмдөрдүн орнотулушун камтыган эпизоотиялык чөлкөмдөштүрүү жүргүзүлөт:
а) эпизоотиялык очок (оору жуккан объект);
б) карантиндик чөлкөм;
в) буфердик (коргоо) чөлкөм;
г) конкреттүү оору боюнча ЭЭБдин кодекстеринин сунуштамаларына жана мүчө мамлекеттердин мыйзамдарына ылайык аныкталган аталыштарга шайкеш башка чөлкөмдөр.
32. Эпизоотиялык аймакташтыруунун жүрүшүндө белгиленген чөлкөмдөрдө ЭЭБдин кодекстеринин сунуштамаларына, Бажы бирлигинин жана Бирдиктүү экономикалык аймактын чегинде түзүлгөн эл аралык келишимдерге, Бирликтин укугун түзгөн эл аралык келишимдер менен актыларга жана мүчө мамлекеттердин мыйзамдарына ылайык конкреттүү оору боюнча ветеринардык-санитардык иш-чараларды жүргүзүшөт.
33. Ветеринардык-санитардык иш-чараларды жүргүзүүчү аймактардын жана чөлкөмдөрдүн чек аралары мүчө мамлекеттердин ыйгарым укуктуу органдары тарабынан белгиленет.
34. Эпизоотиялык аймакташтыруу жана аймакташтырууну жүргүзүү мүчө мамлекеттердин мыйзамдарына ылайык ыйгарым укуктуу органдардын актысы менен таризделет. 
35. Керектүү аймактарда жана чөлкөмдөрдө ветеринардык-санитардык иш-чараларды өткөрүү тартибин жөнгө салуу планы жана алардын чек араларын сүрөттөө ушул Тартиптин 34-пунктунда көрсөтүлгөн актыга тиркелет. Аймактардын чек аралары жана чөлкөмдөрү бул аймактардын жана чөлкөмдөрдүн жериндеги чек араларды так аныктоого мүмкүнчүлүк берүүчү карта же башка жолдор менен тастыкталууга тийиш.   
36. Белгиленген чөлкөмдөрдүн чегинен тышкары жерлерде жаңы оорунун белгилери пайда болгон учурларда ыйгарым укуктуу органдар бул аймактын же чөлкөмдүн чек араларынын статусун өзгөртүү тууралуу чечим кабыл алышат. 
37.  Тийиштүү аймактын же чөлкөмдүн чек арасынын статусун өзгөртүү тууралуу ыйгарым укуктуу органдын чечими мындай өзгөртүүнүн зарылдыгын тастыктаган фактылардын негизинде, ошондой эле ЭЭБдин кодекстеринин сунуштамаларына, Бажы бирлигинин Комиссиясынын 2010-жылдын 18-июнундагы № 317 чечими менен бекитилген Ветеринардык контролго (көзөмөлгө) алынуучу товарларга карата коюлган бирдиктүү ветеринардык (ветеринардык-санитардык) талаптарга (мындан ары – Бирдиктүү ветеринардык (ветеринардык-санитардык) талаптар) жана мүчө мамлекеттин мыйзамдарына ылайык ветеринардык-санитардык иш-чаралар комплексинин аткарылышынын жыйынтыгы боюнча кабыл алынат. Аймактын же чөлкөмдүн тийиштүү чек аралары жана аталыштары белгиленет. 
38. Эмердженттик оорулар пайда болгон учурда аларга карата ЭЭБ кодекстеринин сунуштамалары, ошондой эле Бирлик органдарынын актылары жана мүчө мамлекеттердин ченемдик укуктук актылары жок болгондо, ыйгарым укуктуу органдар аймактардын жана чөлкөмдөрдүн чек араларын жана аталыштарын ушул Тартипке ылайык оорулар тууралуу өз алдынча билген билимдеринин негизинде аныкташат.
39. Ооруга карата ЭЭБдин кодекстеринин сунуштамалары жок болгон учурда, ветеринардык контролго (көзөмөлгө) алынуучу товарларды кайсы бир үчүнчү өлкөгө экспорттоону колдоо максаттары үчүн ыйгарым укуктуу органдар мүчө мамлекеттердин жана импорттоочу-өлкөнүн мыйзамдарынын талаптарын сакташат.
Эгерде оору боюнча аймакташтыруу ЭЭБдин кодекстеринин сунуштарына ылайык мүчө мамлекеттин аймагында жүргүзүлсө, анын жыйынтыктары бардык мүчө мамлекеттер тарабынан ошол боюнча кабыл алынат. Эгерде мүчө мамлекет тарабынан ЭЭБдин кодекстеринде тийиштүү сунуштамалары жок болгон ооруну аймакташтыруу жүргүзүлсө, бирок аны жүргүзүү Бирдиктүү ветеринардык (ветеринардык-санитардык) талаптарда каралса, анда мындай аймакташтыруунун жыйынтыктары тийиштүү түшүндүрмөлөр менен бардык мүчө мамлекеттерге кабыл алуу үчүн жөнөтүлөт. 

VII. Компартментализациялоо жүргүзүүнүн тартиби

40. Компартментализациялоо ЭЭБдин кодестеринин сунуштамаларына, мүчө мамлекеттердин мыйзамдарына жана ушул Тартипке ылайык жүргүзүлөт. Компартментализациялоо ыктыярдуу тартипте жүргүзүлөт.
41. Аймагында жаныбарларды кармоо жана көбөйтүү ишке ашырылган ветеринардык контролго (көзөмөлгө) алынган объекттер, ошондой эле мүчө мамлекеттердин мыйзамдарына ылайык, аймагында жаныбарларды союу, мал продукцияларын кайра иштетүү жана сактоо жүзөгө ашырылган ветеринардык контролго (көзөмөлгө) алынуучу объекттер (мындан ары – объекттер) компартментализациялоого дуушар болот.
Эгерде мүчө мамлекеттин аймагында оорунун белгилери же эпизоотиясы пайда болгондо жаныбарларды кармоо жана багуу жүзөгө ашырылган аймактагы объекттер гана компартментализация жүргүзүүгө дуушар болсо, ал оорунун пайда болушу жаныбарларды соодалоону жана бир мүчө мамлекеттин аймагынан башка мүчө мамлекеттин аймагына ташууну токтотууга алып келсе, мындай учурлар катталган компартменттерден же оорунун белгилери же эпизоотиялары катталган компартменттерге салыштырмалуу биологиялык коопсуздуктун өтө төмөнкү деңгээлине ээ болгон компартменттерден жаныбарларды соодалоо жана жаныбарларды ташуу токтотулат. Башка компартменттерден жаныбарларды соодалоо жана жаныбарларды ташуу токтотулбайт.
Эгерде мүчө мамлекеттин аймагында оорунун белгилери же эпизоотиясы пайда болгондо жаныбарларды кармоо жана багуу жүзөгө ашырылган аймактагы объекттер гана эмес, жаныбарларды союу, жаныбарлардан алынган продукцияларды кайра иштетүү жана сактоо жүзөгө ашырылган аймактагы объекттер да компартментализация жүргүзүүгө дуушар болсо, ал оорунун пайда болушу жаныбарларды жана алардан алынган продукцияны соодалоону жана бир мүчө мамлекеттин аймагынан башка мүчө мамлекеттин аймагына жаныбарларды жана алардан алынган продукцияны ташууну токтотууга алып келсе, мындай учурлар катталган компартменттерден же оорунун белгилери же эпизоотиялары катталган компартменттерге салыштырмалуу биологиялык коопсуздуктун өтө төмөнкү деңгээлине ээ болгон компартменттерден жаныбарлар менен алардан алынган продукцияны соодалоо жана жаныбарлар менен алардан алынган продукцияны ташуу токтотулат. Башка компартменттерден жаныбарлар менен алардан алынган продукцияны соодалоо жана жаныбарлар менен алардан алынган продукцияны ташуу токтотулбайт.
42. Компартментализациялоо объекттин жетекчисинин ыйгарым укуктуу органдарга кайрылуусунун негизинде жүргүзүлөт.
43. Объектти белгилүү бир компартментке киргизүү анын ар кандай жугуштуу оорулардын козгогучтарынын кирүүсүнөн инженердик-техникалык жана технологиялык корголуусун (келип түшкөн жаныбарлар жана жаныбарлардан алынган продукция жөнүндө документация жүргүзүү системасын кошкондо) мүнөздөйт.
Объекттердин биологиялык коопсуздугун башкаруу системасынын бирдиктүү баалоо критерийлерин түзгөнгө чейин, алардын биологиялык коопсуздугун мүнөздөөчү деңгээлдер мүчө мамлекеттердин мыйзамдарына ылайык ыйгарылат.
44.  Эпизоотиялык очокту кошпогондо, компартментализациялоо бейпил да, бейпилсиз да аймакта жүргүзүлүшү мүмкүн.
45. Объектти белгилүү бир компартментке киргизүү максатында бул объекттин жетекчиси ыйгарым укуктуу органга төмөнкү документтерди тиркөө менен № 3 тиркемеге ылайык форма боюнча арыз берет:
а)  оорунун пайда болуу, кирүү жана жайылуу көз карашында анын зоосанитардык статусуна таасир берген компартменттин физикалык жана географиялык параметрлери; 
б) объекттин биологиялык коопсуздугун камсыздоо деңгээлине таасир тийгизүүчү объекттин инфратүзүмдүк элементтеринин сүрөттөлүшү; 
в) ветеринардык контролго (көзөмөлгө) алынуучу товарлардын системасынын өзгөчөлүктөрүн жана өндүрүү технологияларын эске алуу менен түзүлгөн объекттин биологиялык коопсуздугун камсыздоо жана мындай систаманы башкаруу планы; 
г) жаныбарларга байкоо жүргүзүүнүн колдонуудагы системасы, объекттеги жаныбардан алынган продукция жана чийки азыктар тууралуу маалыматтар (эркин формада);
д) объекттин картасы. 
46. Ушул Тартиптин 45-пунктунда каралган документтер ЭЭБдин кодекстеринин сунуштамаларына, мүчө мамлекеттердин мыйзамдарына жана ушул Тартипке ылайык түзүлүүгө тиийиш.
47. Эгерде мүчө мамлекеттердин мыйзамы менен башкачы каралбаса, ыйгарым укуктуу орган 15 күндүн ичинде ушул Тартиптин 45-пунктунда каралган документтердин толуктугун текшерет. Берилген документтер боюнча эскертүү болгон учурда, ыйгарым укуктуу орган объекттин жетекчисине кат жүзүндө тийиштүү маалымдама жиберет. 
Эскертүүлөр 30 жумушчу күн ичинде жоюлбаса, арыз берилген жок деп эсептелет жана ушул Тартиптин 45-пунктунда көрсөтүлгөн документтер объекттин жетекчисине кайтарылып берилет, эгерде мүчө мамлекеттердин мыйзамы менен башкача каралбаса.
48. Эскертүүлөр жок болгон учурда ыйгарым укуктуу органдын өкүлдөрү объектти көчмө түрдө иликтөө жүргүзүшөт. 
49. Объекттин жетекчиси объектти көчмө түрдө иликтөө жүргүзүү датасынан 3 жумуш күндөн кечиктирбестен компартментализациялоо жүргүзүү боюнча чечим кабыл алынгандыгы тууралуу кабарлайт, эгерде мүчө мамлекеттердин мыйзамы менен башкача каралбаса.
50. Объектти көчмө түрдө иликтөө анын ушул Тартиптип 45-пунктунда көрсөтүлгөн документтерге ылайык келгенин текшерүү үчүн жүргүзүлөт. Объектти көчмө түрдө иликтөөнүн мөөнөтү 5 жумуш күндөн ашпаган убакка белгиленет, эгерде мүчө мамлекеттердин мыйзамдары менен башкача каралбаса. 
51. Объектти көчмө түрдө иликтөөнүн жыйынтыктары жана объекттин жетекчисине берилген анализдин негизинде ыйгарым укуктуу орган объектти көчмө түрдө иликтөө аяктаганга чейин 5 жумуш күндүн ичинде бул объектти компартментке киргизүү тууралуу чечим кабыл алат жана эгерде мүчө мамлекеттердин мыйзамдары менен башкача каралбаса, № 4 тиркемеге ылайык форма боюнча ветеринардык-санитардык корутунду түзөт. Ветеринардык-санитардык корутундунун биринчи нускасы ыйгарым укуктуу органда калат, экинчи нускасы колун койдуруу менен объекттин жетекчисине (анын өкүлүнө) тапшырылат.
Ветеринардык-санитардык корутундуну колдонуу мөөнөтү объекттин биологиялык коопсуздугуна жана мурда жүргүзүлгөн компартментализациялоонун жыйынтыктарына терс таасир тийгизген объекттеги өзгөрүү фактылары белгиленген, же болбосо мындай фактылардын бар экендиги тууралуу ыйгарым укуктуу органдын маалыматы берилген датадан тартып токтотулат.
Ветеринардык-санитардык корутундунун таасири токтотулган бейпил компартаменттин статусун калыбына келтирүү ушул бөлүм менен белгиленген тартипте ишке ашырылат.
52. Объектти белгилүү бир компартаментке киргизүү чечими кабыл алынгандан кийин ыйгарым укуктуу орган объекттин жетекчиси тарабынан иштелип чыккан жана бекитилген бул объекттин биологиялык коопсуздугун камсыз кылуучу планды макулдашат.
53. Ыйгарым укуктуу органдын объектти белгилүү бир компартаментке киргизүү чечими мүчө мамлекеттердин мыйзамдарында көрсөтүлгөн актыга ылайык таризделет. Актыга ушул Тартиптин 45-пунктунда каралган документтер тиркелет. 
54. Төмөнкү деңгээлдеги биологиялык коопсуздуктагы компартментке тийиштүү объектте жайгашкан ветеринардык контролго (көзөмөлгө) алынуучу товарларды биологиялык коопсуздугу жогору компартментке тийиштүү объектке ордун которууда, жогорку деңгээлдеги биологиялык коопсуздугу бар компартментке ветеринардык контролго (көзөмөлгө) алынган жабдуучунун биологиялык коопсуздук деңгээлине шайкеш келген биологиялык коопсуздук деңгээли белгиленүүгө тийиш. 
55. Жогорку деңгээлдеги биологиялык коопсуздугу бар компартментке тийиштүү объектте жайгашкан ветеринардык контролго (көзөмөлгө) алынган товарларды биологиялык коопсуздугу төмөнкү деңгээлдеги компартментке ордун которууда объекттердин биологиялык коопсуздугунун белгиленген деңгээлдери өзгөрүүсүз калат.


VIII. Аймакташтыруу, эпизоотиялык чөлкөмдөштүрүү жана компартментализациялоо жүргүзүүдө өз ара аракеттенүү

56. Аймакташтыруу, эпизоотиялык чөлкөмдөштүрүү жана компартментализациялоо жүргүзүүдө ыйгарым укуктуу органдар жана Комиссия өз ара аракеттенүүнү аймакташтыруу, эпизоотиялык чөлкөмдөштүрүү жана компартментализациялоо жүргүзүүнүн жыйынтыктары тууралуу өз ара маалыматты алмашуу жолу аркылуу жүзөгө ашырат. 
Аймакташтыруу, эпизоотиялык чөлкөмдөштүрүү жана компартментализациялоо жүргүзүүнүн жыйынтыктары тууралуу өз ара маалыматты алмашуу Комиссия тарабынан бекитилген технологиялык документтерге ылайык Бирликтин интеграцияланган маалыматтык тутумунун каражаттары аркылуу электрондук түрдө жүргүзүлөт. 
Аймакташтыруу, эпизоотиялык чөлкөмдөштүрүү жана компартментализациялоо жүргүзүүнүн жыйынтыкталган натыйжалары тууралуу маалымат ыйгарым укуктуу органдардын расмий сайтында, ошондой эле Комиссиянын маалыматтык порталында № 5 жана № 6 тиркемеге ылайык формада жайгаштырылат.
57. Талаштар консультация берүү жана сүйлөшүүлөр жолу менен чечилет.
58. Ооруну алдын алуу, диагностикалоо, локализациялоо жана жоюу, аймакташтыруу, эпизоотиялык чөлкөмдөштүрүү жана компартментализациялоо жүргүзүүдө ыйгарым укуктуу органдардын ортосунда өз ара аракеттенүү маселелери боюнча пикир келишпестиктер болгон учурда, ыйгарым укуктуу органдар Комиссияга кайрыла алышат.
59. Эгерде консультациялар жана сүйлөшүүлөрдүн жыйынтыгы боюнча пикир келишпестиктер жөнгө салынбаса, ал маселе белгиленген тартипте Техникалык жөнгө салуу, санитардык, ветеринардык жана фитосанитардык чараларды колдонуу боюнча консультациялык комитеттин кароосуна коюлат.
60. Евразия экономикалык комиссиясынын Коллегиясынын 2015-жылдын 14-апрелиндеги № 29 чечими менен бекитилген Евразия экономикалык бирлигинин алкагындагы жалпы процесстердин тизмесинин VIII бөлүмүндө каралган жалпы процесстер ишке киргенге чейин, ыйгарым укуктуу органдардын жана Комиссиянын ортосундагы маалымат алмашуу ушул Тартипке ылайык кат аркылуу жүргүзүлөт.  
61. Ыйгарым укуктуу органдар ооруларды контролдоонун (көзөмөлдөөнүн) улуттук программаларын ЭЭБдин кодекстеринин сунуштамаларын эске алуу менен иштеп чыгат жана беките алат. 
Ошону менен бирге ооруларды контролдоонун (көзөмөлдөөнүн) артыкчылыктуу улуттук программалары болуп транс чек аралык ооруларга карата программалар эсептелет. 
62. Ыйгарым укуктуу органдар өз ара аракеттенүүнү ооруларды контролдоонун (көзөмөлдөөнүн) улуттук программасын ишке ашыруунун жүрүшү тууралуу өз ара жана Комиссия менен маалымат алмашуу аркылуу өз ара келишүү боюнча жүзөгө ашырышат. 

______________

Жаныбарлардын өтө кооптуу, карантиндик жана зооноздук 
ооруларынын очокторун алдын алуу, диагностикалоо, локализациялоо 
жана жоюуда Евразия экономикалык бирлигинин мүчө 

Жаныбарлардын ооруларынын очокторун алдын алуу, диагностикалоо, локализациялоо жана жоюуда аларга карата Евразия экономикалык бирлигинин мүчө мамлекеттеринин өз ара аракеттенүүсү жүзөгө ашырылган жаныбарлардын өтө кооптуу, карантиндик жана зооноздук ооруларынын
ТИЗМЕСИ

	№
к/б
	Жаныбарлардын ооруларынын аталышы
	Евразия экономикалык бирлигинин мүчө мамлекеттеринин өз ара аракеттенүү формалары

	
	
	жаныбарлардын ооруларынын очоктору пайда болгондугу жөнүндө маалымдоо
(катталган факты боюнча)
	эпизоотологиялык мониторингдин натыйжалары жөнүндө маалымдоо
(суроо талап боюнча)
	жаныбарлардын ооруларынын очокторун алдын алуу, локализациялоо жана жоюунун жалпы принциптери менен эрежелерин  колдонуу
(өз ара келишим боюнча)
	жаныбарлардын оорулары аныкталган учурдар жөнүндө маалымдоо (квартал сайын)

	1
	Чочконун африка кара тумоосу
	+
	+
	+
	–

	2
	Жылкынын африка кара тумоосу
	+
	–
	–
	–

	3
	Кутурма
	+
	–
	–
	+

	4
	Ауески оорусу
	+
	–
	–
	–

	5
	Ньюкасл оорусу
	+
	–
	+
	–

	6
	Ири мүйүздүү малдын, кой менен эчкинин, 
чочконун бруцеллёзу
	+
	–
	–
	+

	7
	Везикулярдуу стоматит
	+
	–
	–
	–

	8
	Жылкынын венесуэла энцефаломиелити
	+
	–
	–
	–

	9
	Чочконун везикулярдуу оорусу
	+
	–
	–
	–

	10
	Жогорку патогендүү куш тумоосу
	+
	+
	+
	–

	11
	Геморрагиялык септицемия
	+
	–
	–
	–

	12
	Коёндордун геморрагиялык оорусу
	+
	–
	–
	–

	13
	Жылкы тумоосу
	+
	–
	–
	–

	14
	Ири мүйүздүү малдын эрин сымал энцефалопатия
	+
	+
	–
	–

	15
	Батыш Нил безгеги
	+
	–
	–
	–

	16
	Жугуштуу түйүндүү дерматит
	+
	+
	+
	–

	17
	Койдун инфекциялык эпидидимити
	–
	–
	–
	+

	18
	Ири мүйүздүү малдын инфекциялык ринотрахеити
	–
	–
	–
	+

	19
	Эчкинин инфекциялык өпкө кагыны
	+
	–
	–
	–

	20
	Койдун катараль безгеги
	+
	+
	+
	–

	21
	Чочконун классикалык кара тумоосу
	+
	–
	+
	+

	22
	Ири мүйүздүү малдын контагиозды өпкө кагыны
	+
	–
	–
	–

	23
	Контагиоздуу пустулездүү дерматит (эктима)
	+
	–
	–
	–

	24
	 Лептоспироз
	–
	–
	–
	+

	25
	 Листериоз
	–
	–
	–
	+

	26
	Рифт өрөөнүнүн безгеги
	+
	–
	–
	–

	27
	Кой жана эчкинин чечек оорусу
	+
	+
	+
	–

	28
	Куш орнитозу
	–
	–
	–
	+

	29
	Жылкы маңкасы
	+
	–
	–
	–

	30
	Кой жана эчкинин скрепийи
	+
	+
	–
	–

	31
	Куш сальмонеллези
	–
	–
	+
	+

	32
	Сибир жарасы
	+
	–
	–
	–

	33
	Ири мүйүздүү малдын кургак учугу
	–
	–
	–
	+

	34
	Койдун хламидиозу
	–
	–
	–
	+

	35
	Майда кепшөөчүлөрдүн кара тумоосу
	+
	+
	+
	–

	36
	Ири мүйүздүү малдын кара тумоосу
	+
	–
	–
	–

	37
	Ири мүйүздүү малдын энзоотикалык лейкозу
	–
	–
	–
	+

	38
	Шарп
	+
	+
	+
	–



	Эскертүү.
	Евразия экономикалык бирлигинин мүчө мамлекеттеринин өз ара аракеттенүүсү Евразия экономикалык бирлигинин ар бир мүчө мамлекетинин демилгеси боюнча жана Жаныбарлардын өтө кооптуу, карантиндик жана зооноздук ооруларынын очокторун алдын алуу, диагностикалоо, локализациялоо жана жоюуда Евразия экономикалык бирлигинин мүчө мамлекеттеринин өз ара аракеттенүүсүнүн, аймакташтыруу жана компартментализация жүргүзүүнүн тартибинин 9, 13 жана 19-пунктарына ылайык өз ара аракеттенүүсү боюнча башка формаларда жүзөгө ашырылышы мүмкүн.


_____________________

Эпизоотиялык очоктун табылгандыгы тууралуу маалымат берүү
ФОРМАСЫ 

МААЛЫМАТ
эпизоотиялык очоктун табылгандыгы тууралуу _____________________________
                                                                                                                                                      (оорунун аталышы)

	20_____ ж. «___»________________ № __________   .
	

	1
	Евразия экономикалык бирлигинин мүчө мамлекети
	Республика, край
	Облус
	Район
	Калктуу конуш, шаар
	Жаныбарлар тобу (үйүр)
	Оору очогунун узундугу жана туурасы

	
	
	
	
	
	
	
	

	2
	Оорунун аталышы
	Очок
	Козгогучтун аталышы жана тиби
	Клиникалык белгилери
(болушу же жоктугу)

	
	
	алгачкы
	кайталама
	
	

	
	
	
	
	
	

	3
	Очокту каттоо башталган дата
	
	Чектөө алынган дата
	

	4


	Очоктогу жаныбарлардын саны

	
	Жаныбарлардын түрү
	сезгичтер
	ооругандар
	өлгөндөр
	жок кылынгандар
	вакциналангандар

	
	ири мүйүздүү мал
	
	
	
	
	

	
	майда мүйүздүү мал
	
	
	
	
	

	
	чочколор
	
	
	
	
	

	
	жылкылар
	
	
	
	
	

	
	куштар
	
	
	
	
	

	
	башкалар
	
	
	
	
	

	5
	Чаралар

	
	кабыл алынган
	пландалгандар

	
	1.
	1.

	
	…
	…

	6
	Эпизоотологиялык иликтөө
	Очоктун пайда болушуна түрткү берген инфекция булагы жана тобокелдиктер

	
	
	

	7
	Лабораториялык тастыктоо

	
	анализ жүргүзүлгөн лаборатория (аталышы, дареги)
	жаныбарлардын түрү
	биоматериалдын сыпаттамасы жана сынамдардын саны
	тест тиби (изилдөөлөр)
	тестирлөөнүн натыйжасы
	натыйжа алынган күн

	
	
	
	
	
	
	

	8
	Аткаруучунун аты, жөнү
	Дареги
	Телефон
	Факс
	Электрондук почта  дареги
	Маалымат жөнөтүлгөн дата
	Маалымат жөнөтүлгөн убакыт

Объектти белгилүү бир компартментке киргизүү жөнүндө өтүнүчтүн
ФОРМАСЫ

___________________________________________
(Евразия экономикалык бирлигинин мүчө мамлекетинин ветеринария тармагындагы ыйгарым укуктуу органдын аймактык түзүмүнүн жетекчисинин кызматы жана аты, жөнү)
_________________________________________
(объект жетекчисинин кызматы жана Ф.А.А.)
__________________________________________

АРЫЗ
                                                                                                  
_____________________________________________________________________________
(ветеринардык контролдоого (көзөмөлдөөгө) тийиш болгон объектинин жайгашкан жери)
объектисине _________________________________________________ компартментине
                                       (биологиялык коргоолуу деңгээли боюнча компартменттин номери)
киргизүүгө карата текшерүүдөн өткөрүүнү өтүнөм. 
Жаныбарларды багуу жана көбөйтүү, союу, жаныбардан алынган чийки заттар менен продукцияны кайра иштетүү жана сактоо боюнча ишмердикти ишке ашыруучу жеке ишкер катары катталган юридикалык же жеке жактын аталышы: _________________________________________________________
__________________________________________________________________
Жүзөгө ашырылуучу ишмердиктин түрлөрү: ____________________________
Евразия экономикалык бирлигинин мүчө мамлекеттеринин ветеринария тармагындагы ыйгарым укуктуу органдарына объектидеги компартментализациялоонун критерийлери менен натыйжаларына таасир берүүчү өзгөрүүлөр жөнүндө алар пайда болгондон кийин 1 жумуш күндүн ичинде маалымдоого милдеттенебиз.
	
Объект жетекчиси _________________
                                                         (колу)
	
М.О. ____________________
(Ф.А.А.) 


«____» ________________ 20____ ж. 

Ветеринардык-санитариялык корутундунун
ФОРМАСЫ

______________________________________________________________________________________
(Евразия экономикалык бирлигинин мүчө мамлекетинин ветеринария тармагындагы корутунду берген ыйгарым укуктуу органынын аймактык бөлүмчөсүнүн аталышы)
_____________________________________________________________

ВЕТЕРИНАРДЫК-САНИТАРИЯЛЫК КОРУТУНДУ

Толтурулган орду ____________________________________________
(калктуу конуш, шаар, район)
_______________________________________________________________________________________________________
Мен, ________________________________________________________, 
(Евразия экономикалык бирлигинин мүчө мамлекетинин ветеринария тармагындагы 
ыйгарым укуктуу органынын өкүлүнүн аты,жөнү, кызматы)
_______________________________________________________________________________________________________
(объекттин аталышы, ишке ашыруучу ишмердиктин түрү)
________________________________________________________________________________________ текшердим.
Жайгашкан дареги ____________________________________________
Объекттин ээси _________________________________________________________________________
_____________________________________________________________
_________________________________________________________________________________________аныкталды
           Компартменттин ______________________________________________
       (биологиялык корголуу деңгээли боюнча компартменттин номери)
критерийлерге шайкештиги жөнүндө корутунду:
______________________________________________________________________________________________________________________________________________________________________________________________________________
Компартментке киргизүү жөнүндө корутунду:______________________
______________________________________________________________________________________________________________________________________________________________________________________________________________
Ветеринардык-санитариялык корутундунун бир даанасын алдым
_____________________________________________________________________________________________
(объект ээсинин Ф.А.А., колу)

	Ыйгарым укуктуу органынын өкүлү _______
                                                        (колу)                    
	М.О. _______________
(Ф.А.А.)


 «____»_____________ 201 _____ ж. 

